Barin pommitus

Barin ilmahyökkäys oli Saksan ilmahyökkäys liittoutuneiden laivastoon toisessa maailmansodassa satamassa Barissa, Italiassa vuonna 1943. Pommitus oli Saksalle suuri menestys, ja liittoutuneille karvas tappio, mistä hyökkäys saikin jälkikäteen nimityksen ”Pieni Pearl Harbor”. == Hyökkäys == Iltapäivällä 2. joulukuuta 1943 Saksan ilmavoimien lentäjä yliluutnantti Werner Hahn suoritti tiedustelulennon Barin yllä Messerschmitt Me 210 -koneellaan. Luftwaffen komentaja kenraalimarsalkka Albert Kesselring antoi hyökkäyskäskyn hänen ilmatiedusteluraporttinsa perusteella. Ilmahyökkäys alkoi klo 19.25. Kaksi 3 000 metrin lentokorkeudella lentänyttä konetta pudotteli valosoihtuja ja tutkanjumitussoihtuja. Laivasto aloitti ilmatorjuntatulituksen, mutta se aiheutti vain vähäisiä vahinkoja. Luftwaffen kenraalimarsalkka Wolfram von Richthofenin johtaman Luftflotte 2:n (eli Saksan toisen ilmalaivaston) 105 Junkers Ju-88 -pommikonetta hyökkäsi yllätyksenä liittoutuneille aiheuttaen nopealla ja tarkalla hyökkäyksellään raskaat tappiot. Sen seurauksena liittoutuneiden Italian operaatioiden materiaalihuollolle tärkeän sataman toiminta lamautui aina helmikuuhun asti. Nopea usean hyökkäysaallon pommitus kesti kaiken kaikkiaan vain noin 20 minuuttia. == Liittoutuneiden menetykset == Hyökkäyksen yhteydessä ja seurauksena tuhoutui tai upposi 26 liittoutuneiden sotarahtialusta, yksi kuunari ja yksi aseistettu partiovene. Lisäksi hyökkäys vahingoitti kahtatoista muuta alusta. === Uponeet tai tuhoutuneet alukset === * Ardito (Italia) * Aube (Ranska) * Barletta (Italia) * Bollsta (Norja) * Cassala (Italia) * Corfu (Italia) * Devon Coast (Iso-Britannia) * Fort Athabasca (Iso- Britannia) * Fort Lajoie (Iso-Britannia) * Frosinone (Italia) * Genespesca II (Italia) * Goggiam (Italia) * John Bascom (Yhdysvallat) * John Harvey (Yhdysvallat) * John L. Motley (Yhdysvallat) * Joseph Wheeler (Yhdysvallat) * Lars Kruse (Iso-Britannia) * Lom (Norja) * Luciano Orlando (Italia) * Lwów (Puola) * Norlom (Norja) * Porto Pisano (Italia) * Puck (Puola) * Samuel J. Tilden (Yhdysvallat) * Testbank (Iso-Britannia) * Volodda (Italia) * kuunari Inaffondabile (Italia) * aseistettu MB10 -partiovene (Italia) === Merkittävästi vahingoittuneet alukset === * Argo (Italia) * HMS Bicester (Yhdistynyt kuningaskunta) * Brittany Coast (Iso-Britannia) * Crista (Iso- Britannia) * Dagö (Latvia) * Grace Abbott (Yhdysvallat) * John M. Schofield (Yhdysvallat) * Lyman Abbott (Yhdysvallat) * Odysseus (Alankomaat) * Vest (Norja) * HMS Vienna (Yhdistynyt kuningaskunta) * HMS Zetland (Yhdistynyt kuningaskunta) == Sinappikaasu == Liberty-luokan sotarahtialus John Harvey sai useamman pommiosuman iskussa. Alus ei uponnut välittömästi, mutta se syttyi palamaan. Aluksella oli salainen sinappikaasulasti osana rahtia. Miehistö ei ryhtynyt välittömästi pelastustoimiin vaan yritti urhoollisesti sammuttaa alukseen levinnyttä tulipaloa viime hetkeen asti. Alus räjähti, ja sinappikaasua levisi sataman ilmaan ja veteen. Aluksen sotatavararahdin seassa oli noin 2 000 perinteisen pommin näköiseksi muovattua sinappikaasupommia. Ve olivat tyyppiä M47A1, ja niissä oli noin 27–32 kg:n sinappikaasuannos/pommikärki. Barin liittoutuneiden lääkintämiehet ja upseerit eivät tienneet sinappikaasusta, joten altistuneita ja haavoittuneita ei osattu hoitaa oikein ja moni sataman vedestä pelastettu menehtyi tai sokeutui. Paikalle saapunut lääkäri Stewart F. Alexander sai kuitenkin selvitettyä potilastietojen ja kaatuneiden luettelon perusteella, että satamassa täytyi olla sinappikaasua sekä ilmassa että vedessä. Hän ohjeisti hoitamaan potilaat sinappikaasumyrkytystapauksina, mikä pelasti monen potilaan hengen. Sinappikaasuvuotoa ympäröi liittoutuneiden salailu, sillä se oli laiton ase kansainvälisen sotaoikeuden ja sotalain mukaan. == Seuraukset == Ilmahyökkäyksen jälkeen Barin satama suljettiin täysin kolmen viikon ajaksi. == Lähteet == *http://www.independent.co.uk/news/world/us-navy-tested-mustard- gas-on-its-own-sailors-in-1943-the-americans-used-humans-in-secret- experiments-patrick-cockburn-in-washington-reports-on-the-survivors-who-bear- the-scars-1497508.html *http://www.mapleleafup.net/histories/scislowski/bari.html *http://www.bbc.co.uk/history/ww2peopleswar/stories/53/a2087453.shtml *http://www.armed-guard.com/ag40.html *http://cfv.org.uk/article/the-bari-raid === Viitteet === Luokka:Toisen maailmansodan ilmataistelut ja -operaatiot Luokka:Vuoden 1943 sotahistoria